Akut lægehjælp - Østrig
Kontaktoplysninger ved nødsituationer og sygdom og tysk-engelsk medicinsk ordliste
Gå til en læge, der har indgået aftale med en af Østrigs regionale sygesikringskontorer (Gebietskrankenkasse). Det er gratis. De har normalt et skilt med teksten "Kassenarzt" (læge med kontrakt) eller "Alle Kassen".
Et begrænset udvalg af tandlægebehandlinger er gratis i det offentlige sundhedssystem.
Tandlæger, der har kontrakt med et regionalt sygesikringskontor, vil ikke tage betaling af dig. De har normalt et skilt med teksten "Kassenarzt" (læge med kontrakt) eller "Alle Kassen".
Behandling inden for den almindelige priskategori er gratis på universitetshospitaler og regionale hospitaler, som har kontrakt med den fond for sundhedsydelser, der hører under den pågældende delstat ("Landesgesundheitsfonds").
Du skal betale et dagligt gebyr de første 28 dage, du er indlagt. Gebyret varierer fra delstat til delstat (fra 12,50 euro til 20,60 euro i 2016).
Der findes detaljerede oplysninger (på tysk) om hospitaler med akut behandling og deres tjenesteydelser på Österreichischer Spitalskompass.
Der er et receptgebyr på i øjeblikket 5,70 euro (2016).
Receptpligtig medicin fås på alle apoteker (standardpris).
Søg efter apoteker (på tysk).
Hvis du har betalt for din behandling, fordi du har valgt en læge uden kontrakt med de regionale østrigske sygesikringskontorer (de har sommetider et skilt med teksten "Wahlarzt" eller "Keine Kassen"), kan du få op til 80 % refunderet af det beløb, sygesikringen ville have betalt for behandlingen hos en læge med kontrakt.
Indsend de originale kvitteringer sammen med din anmodning. Gem kopier af alt, hvad du indsender.
Kan du ikke indgive en anmodning i løbet af dit ophold? Så kontakt din egen sygesikring, når du kommer hjem.
Der skal betales gebyr for hospitalsindlæggelse. Gebyret varierer fra delstat til delstat (fra 12,50 euro til 20,60 euro i 2016).
Du skal ikke betale gebyr for mere end 28 kalenderdage pr. kalenderår.
Der er et receptgebyr på i øjeblikket (2016) 5,70 euro.
Medicinske hjælpemidler og medicinsk udstyr
Medicinske hjælpemidler og medicinsk udstyr (f.eks. briller og ortopædiske skoindlæg) kan fås med lægeordinering
Hvis du er forsikret, skal du betale en del af udgiften. Det er normalt 10 % af købsprisen, og i øjeblikket mindst 32,40 euro, eller 97,20 euro for briller (2016).
Den behandling, du får, skal gives på en institution, der har den rigtige kontrakt.
Du kan få mere information om de pågældende institutioner ved at kontakte de regionale sygesikringskontorer.
Information om dialyse (på tysk): http://www.nephro-zentren.at
Information om iltforsyning (på tysk): Wiens sygesikringskontor
Kontaktoplysninger til brug for indehavere af sygesikringskort udstedt i Østrig
Tlf.: +43 0501243311